CELEX: 32012D0352
Language: bg
Date: 2012-06-07 00:00:00
Title: 2012/352/ЕС: Решение на Съвета от 7 юни 2012 година относно позицията, която да бъде взета от Европейския съюз в рамките на Съвета на министрите АКТБ—ЕС относно статуса на Република Южен Судан във връзка със Споразумението за партньорство между членовете на групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна

4.7.2012   
            
            
               BG
            
            
               Официален вестник на Европейския съюз
            
            
               L 174/2
            
         РЕШЕНИЕ НА СЪВЕТА
   от 7 юни 2012 година
   относно позицията, която да бъде взета от Европейския съюз в рамките на Съвета на министрите АКТБ—ЕС относно статуса на Република Южен Судан във връзка със Споразумението за партньорство между членовете на групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна
   (2012/352/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 9 от него,
   като взе предвид Вътрешното споразумение между представителите на правителствата на държавите членки, заседаващи в рамките на Съвета, относно мерките, които трябва да се вземат и процедурите, които трябва да се следват за изпълнение на Споразумението за партньорство АКТБ—ЕО (1), и по-специално член 1 от него,
   като взе предвид предложението на Европейската комисия,
   като има предвид, че
   
               (1)
            
            
               Споразумението за партньорство между членовете на групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, бе подписано в Котону на 23 юни 2000 г. (2), изменено за първи път в Люксембург на 25 юни 2005 г. (3) и за втори път в Уагадугу на 22 юни 2010 г. (4) (наричано по-долу „Споразумението за партньорство АКТБ—ЕС“). Второто изменение се прилага временно от 31 октомври 2010 г.
            
         
               (2)
            
            
               В член 94 от Споразумението за партньорство АКТБ—ЕС се предвижда, че всяко искане за присъединяване на държава се представя пред Съвета на министрите АКТБ—ЕС и се одобрява от него.
            
         
               (3)
            
            
               На 20 март 2012 г. Република Южен Судан представи искане за присъединяване в съответствие с член 94 от Споразумението за партньорство АКТБ—ЕС, както и искане да ѝ бъде предоставен статус на наблюдател, който да ѝ даде възможност да участва в съвместните институции, създадени съгласно посоченото споразумение, до приключване на процедурата по присъединяването ѝ.
            
         
               (4)
            
            
               Одобрението от Съвета на министрите АКТБ—ЕС на присъединяването на Южен Судан и предоставянето междувременно на статус на наблюдател на Южен Судан до 20 ноември 2012 г. от Съвета на министрите АКТБ—ЕС следва да бъде одобрено и от Съюза. Южен Судан следва най-късно на посочената дата да депозира акта си за присъединяване при депозитарите на Споразумението за партньорство АКТБ—ЕС, а именно Генералния секретариат на Съвета на Европейския съюз и секретариата на държавите от АКТБ.
            
         
               (5)
            
            
               Следователно е необходимо да бъде определена позицията, която да бъде взета от Съюза в рамките на Съвета на министрите АКТБ—ЕС във връзка със статуса на Южен Судан по Споразумението за партньорство АКТБ—ЕС.
            
         
               (6)
            
            
               Позицията на Съюза в рамките на Съвета на министрите АКТБ—ЕС следва да се основава на приложения проект на решение,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейския съюз в рамките на Съвета на министрите АКТБ—ЕС относно исканията на Република Южен Судан за присъединяване и статус на наблюдател, е да приеме тези искания при условията на проекта на решение на Съвета на министрите АКТБ—ЕС, приложен към настоящото решение.
   Статусът на наблюдател е със срок до 20 ноември 2012 г. Южен Судан депозира акта си за присъединяване в Генералния секретариат на Съвета на Европейския съюз и в секретариата на държавите от АКТБ най-късно на посочената дата.
   Формални и несъществени промени в проекта на решение на Съвета на министрите АКТБ—ЕС може да бъдат одобрявани, без да е необходимо изменение на настоящото решение.
   Член 2
   Настоящото решение влиза в сила в деня след приемането му.
   
      Съставено в Люксембург на 7 юни 2012 година.
      
         
            За Съвета
         
         
            Председател
         
         M. BØDSKOV
      
   
   
      (1)  ОВ L 317, 15.12.2000 г., стр. 376.
   
      (2)  ОВ L 317, 15.12.2000 г., стр. 3.
   
      (3)  Споразумение за изменение на Споразумението за партньорство между държавите от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).
   
      (4)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).
   
      ПРОЕКТ НА
      РЕШЕНИЕ № …/2012 НА СЪВЕТА НА МИНИСТРИТЕ АКТБ—ЕС
      от …
      относно статуса на Република Южен Судан по Споразумението за партньорство между членовете на групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна
      СЪВЕТЪТ НА МИНИСТРИТЕ АКТБ—ЕС,
      като взе предвид Споразумението за партньорство между членовете на групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1), изменено за първи път в Люксембург на 25 юни 2005 г. (2) и за втори път в Уагадугу на 22 юни 2010 г. (3) (наричано по-долу „Споразумението за партньорство АКТБ—ЕС“), и по-специално член 94 от него,
      като взе предвид Решение № 1/2005 на Съвета на министрите АКТБ—ЕО от 8 март 2005 г. относно приемането на вътрешния правилник на Съвета на министрите АКТБ—ЕО (4), и по-специално член 8, параграф 3 от него,
      като има предвид, че:
      
                  (1)
               
               
                  Второто изменение на Споразумението за партньорство АКТБ—ЕС се прилага временно от 31 октомври 2010 г.
               
            
                  (2)
               
               
                  В член 94 от Споразумението за партньорство АКТБ—ЕС се предвижда, че всяко искане за присъединяване на държава се представя пред Съвета на министрите и се одобрява от него.
               
            
                  (3)
               
               
                  На 20 март 2012 г. Република Южен Судан представи искане за присъединяване в съответствие с член 94 от Споразумението за партньорство АКТБ—ЕС, както и искане да ѝ бъде предоставен статус на наблюдател, който да ѝ даде възможност да участва в съвместните институции, създадени съгласно посоченото споразумение, до приключване на процедурата по присъединяването ѝ.
               
            
                  (4)
               
               
                  Статусът на наблюдател следва да бъде със срок до 20 ноември 2012 г. Южен Судан следва да депозира акта за присъединяване при депозитарите на Споразумението от Котону, а именно Генералния секретариат на Съвета на Европейския съюз и секретариата на държавите от АКТБ, най-късно на посочената дата,
               
            ПРИЕ НАСТОЯЩОТО РЕШЕНИЕ:
      Член 1
      Одобряване на исканията за присъединяване и предоставяне на статус на наблюдател
      Одобрява се искането на Република Южен Судан да се присъедини към Споразумението за партньорство между членовете на групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. и за втори път в Уагадугу на 22 юни 2010 г.
      На Южен Судан се предоставя статус на наблюдател по Споразумението за партньорство АКТБ—ЕС до 20 ноември 2012 г.
      Южен Судан депозира своя акт за присъединяване при депозитарите на Споразумението за партньорство АКТБ—ЕС, а именно Генералния секретариат на Съвета на Европейския съюз и секретариата на държавите от АКТБ, най-късно на посочената дата.
      Член 2
      Влизане в сила
      Настоящото решение влиза в сила в деня след деня на приемането му.
      
         Съставено в …
         
            
               За Съвета на министрите АКТБ—ЕС
            
            
               Председател
            
         
      
      
         (1)  ОВ L 317, 15.12.2000 г., стр. 3.
      
         (2)  Споразумение за изменение на Споразумението за партньорство между държавите от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).
      
         (3)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).
      
         (4)  ОВ L 95, 14.4.2005 г., стр. 44.